cy en fr de ceb cy cy pl es cy cy cy cy cy ceb en fr cy de en cy cy cy cy en cy cy en cy jbo arz cy cy fr cy cy cy cy nl ht cy ceb cy cy fr cy cy cy cy cy cy cy cy cy cy cy en cy cy cy cy en
Cyfrannu at y Prosiect Peint o Hanes, Plîs
Hoffech chi wneud rhywfaint o ymchwil i’ch gwestai lleol neu gyfrannu cof neu hanesyn? Gallwn eich helpu i ddechrau arni a’ch pwyntio at rai ffynonellau gwybodaeth posibl. Mae llawer i’w darganfod mewn papurau newydd lleol, y mae llawer ohonynt wedi’u digideiddio ar gyfer y blynyddoedd 1800-1910 ac 1914-1919.
Mae gan lawer o’r tafarndai a fodolai yng Ngheredigion dudalen ar y safle’n barod, ond ychydig iawn o wybodaeth sydd am y rhan fwyaf ohonynt. Mae llawer o’r wybodaeth sydd eisoes ar y safle o ddogfennau’r 19eg ganrif. Oes gennych atgofion o’r 20fed ganrif
● dawnsfeydd, partïon, digwyddiadau Nos Galan, carnifalau;
● priodasau, te angladd;
● ymgyrchoedd, digwyddiad codi arian;
● Cyfarfodydd swyddogol (Cyngor y Plwyf, ymgyrchoedd)
● grwpiau cymunedol: (Merched y Wawr, Sefydliad y Merched, Ffermwyr Ifainc, Hanes Lleol)
Oedd well gennych chi a’ch ffrindiau un tafarndy mewn pentref i un arall – os felly, pam?
Gallwch helpu trwy gofnodi’r canlynol am dafarndai yn eich ardal:
● ble yn union mae’r/oedd y tafarndy trwy ganfod ei gyfeirnod grid cenedlaethol ar y map digidol cysylltiedig
● pryd y gwnaeth agor a chau (os yn hysbys)
● unrhyw fapiau sydd eu huwchlwytho’n barod, sy’n dangos y tafarndy
● unrhyw enwau eraill oedd ganddo (gan gynnwys enwau lleol yn hytrach nag enwau swyddogol)
● unrhyw straeon, digwyddiadau, gweithgareddau cysylltiedig
● unrhyw bobl gysylltiedig: cymeriadau, ymwelwyr enwog,
● sut defnyddiwyd y tafarndy ar gyfer cyfarfodydd swyddogol, grwpiau cymdeithasol ac ati.
● enwau’r perchnogion, dalwyr trwydded, landlordiaid, landlordesau ac ati
● unrhyw ffotograffau o ddigwyddiadau, yn enwedig y rhai sy’n dangos y tu mewn.
Ydych chi wedi sylwi ar unrhyw wallau yn y wybodaeth ar y safle? – rhowch wybod i ni. Er enghraifft, mwy na thebyg bod rhai tafarndai wedi’u rhestru fwy nag unwaith, dan enwau lleoedd gwahanol; gallai un fod yn enw pentref neu’n anheddiad, y llall yn enw rhanbarthol neu’n blwyf. Gallai hyn gael ei ddatrys ar ôl canfod mwy o ffurflenni cyfeiriaduron a chyfrifiad: bydd enwau’r dalwyr trwydded yn dangos mai’r un safleoedd neu safleoedd gwahanol ydyn nhw.
Papurau newydd lleol (ar-lein)
Archifau yn Archifdy Ceredigion a Llyfrgell Genedlaethol Cymru
Sut bynnag yr hoffech helpu, cysylltwch â ni yn
Dylunio'r wefan: Technoleg Taliesin Cyf..